Aitäh inimesele, kes mulle Jilly Cooperi "Apassionatat" soovitas. Väga lõbus lugemine.  Kõrvale vaatan 2. eelvooru ja jälle on palju avastamisväärset. Kuidas ma varem selle peale ei tulnud, et Legolas on ju vana aus leedu nimi? Vähemalt nende laulja oli ennast väga haldjarahva moel stiliseerinud.  Rootsi laulja oli Liis Lass 20 aastat hiljem.  Svizzeria noor(?)mees lõi nummimeetri mõistagi põhja.  Best B4 on Tshehhis taas sündinud, aga see Raivo on küll hirmus priskeks läinud. Kusagil on hõbekleitide ale olnud, sest idablokk sillerdab puha nagu Arnold Rüütli soeng.  Läti truppi  saab Stockholmi-Riia laevaliinil kindlasti sel suvel sageli näha, ja kardan, et raha saaks nad kätte selle eest, et nad jumala eest laulma ei hakkaks.  Horvaatia! Issand jumal, mis tekst! Yle 2 teatel: "soitta romanssia niin hitaasti että alkaa oksettaa"??? Aga muidu väga tore.  Bulgaaria. Kui lähtume eeldusest, et God is a DJ ja lauljatar palub, et DJ, take me away, kas tal on eluisu otsas? Ma juba peaaegu lootsin, et ta kleidisaba tuld võtab.  Kohustuslik Disney multika lõpulaul on sel  aastal Ungarist, aga solist on väga ilus inimene vähemalt.  Geidisko eripreemia saab Malta. Või Ukraina. Bulgaaria ei saa, uimasuse pärast.  Kui ma õigesti nägin, olid Küprose laulu sõnad mingilt evangelistilt. Sädelev kõõm tantsumeeste pintsakutel on küll originaalne mõte.  FYR on küll väga õnnetu lühend, F*** You, Republic of Macedonia.  Kokkuvõtteks. Palju koledat möödalaulmist, tõmblemist lavalise liikumise asemel, aga parem ikka kui ülekanne europarlamendist või mis need muud  ühisüritused saaksid olla?